Megállapodás levélváltás formájában

egyrészről az Európai Közösség, másrészről a Svájci Államszövetség között az Európai Gazdasági Közösség és a Svájci Államszövetség között létrejött megállapodás 2. jegyzőkönyvéről

A. A Közösség levele

Brüsszel, 2000. március 17.

Uram!

Megtiszteltetés számomra, hogy megerősíthetem: az Európai Közösség egyetért azon e levélhez csatolt "Kölcsönösen elfogadott jegyzőkönyv"-vel, amely a Közösség és a Svájci Államszövetség által azon feldolgozott mezőgazdasági termékekre, amelyek közül néhány az 1972-es szabadkereskedelmi megállapodás 2. jegyzőkönyve alá tartozik, külön-külön alkalmazott behozatali intézkedések számos változtatásáról szól. Ezekre a változtatásokra a 2. jegyzőkönyv hamarosan megkezdődő, átfogó felülvizsgálatát megelőzően kerül sor.

Lekötelezne, ha megerősítené azt, hogy a Svájci Államszövetség Kormánya egyetért az e levélben foglaltakkal.

Kérem, Uram, fogadja megkülönböztetett nagyrabecsülésem kifejezését.

az Európai Közösség részéről

+++++ TIFF +++++

Kölcsönösen elfogadott jegyzökönyv

I. Bevezetés

A Svájcból az Európai Közösségbe irányuló limonádékivitel jelentős növekedését követően az Európai Bizottság és a Svájci Államszövetség tisztviselői számos ülést tartottak.

Ezen ülések után megállapodás született arról, hogy egyes feldolgozott mezőgazdasági termékekre, amelyek közül néhány az 1972-es szabadkereskedelmi megállapodás 2. jegyzőkönyve alá tartozik, a Közösség és a Svájci Államszövetség által külön-külön alkalmazott behozatali intézkedésekkel kapcsolatban saját hatóságaikhoz számos változtatást nyújtanak be jóváhagyásra.

Ezek a változtatások 2000. április 1-én lépnek hatályba. Svájc tekintetében e megállapodást 2000. április 1-től az annak a megerősítésére irányuló belső eljárások lefolytatásáig ideiglenesen kell alkalmazni.

Az üdítőitalokat illetően a két fél a szabadkereskedelmi megállapodás rendelkezései alapján dönthet az e megállapodás hatálybalépésének időpontját követő második év vége előtt az említett megállapodásban megállapított intézkedések kiterjesztéséről.

II. Svájci behozatali intézkedések

1. A Svájci Államszövetség a következő éves vámkontingenseket nyitja meg az Európai Közösség számára:

Svájci vámtarifakódok | Árumegnevezés | Kontingens | Alkalmazandó vámtétel |

0505.1090 | Töltelékanyagnak használt tollfajták és pehely, a nyers, mosott kivételével | 12 t | mentes |

2202.1000 | Víz, ideértve az ásványvizet és a szénsavas vizet is, cukor vagy más édesítőanyag hozzáadásával vagy ízesítve | 35 millió l | mentes |

2202.9090 | Egyéb alkoholmentes italok | 13 millió l | mentes |

2402.2020 | Cigaretta dohánytöltettel, legfeljebb 1,35 g tömegű kiszerelésben | 242 t | mentes |

2403.1000 | Fogyasztási dohány (elszívásra), bármilyen mennyiségű dohánypótló-tartalommal is. | 99 t | mentes |

2. A következő évben a kontingensek 10 %-kal növekednek.

III. Közösségi behozatali intézkedések

1. A Közösség a következő éves vámkontingenseket nyitja meg Svájc számára:

KN-kód | Árumegnevezés | Kontingens | Alkalmazandó vámtétel |

13022010 | Pektintartalmú anyagok, pektinátok és pektátok: száraz | 605 t | mentes |

21011111 | Kávékivonat, -esszencia és -koncentrátum, legalább 95 tömegszázalék kávéalapú szárazanyag-tartalommal | 1870 t | mentes |

21012020 | Tea- vagy matétea-kivonat, -esszencia és -koncentrátum | 132 t | mentes |

21069092 | Másutt nem említett élelmiszer-készítmény tejzsír-, szacharóz-, izoglükóz-, szőlőcukor- vagy keményítőtartalom nélkül, vagy 1,5 tömegszázaléknál kevesebb tejzsír-, 5 tömegszázaléknál kevesebb szacharóz- vagy izoglükóz-, 5 tömegszázaléknál kevesebb szőlőcukor- vagy keményítőtartalommal | 935 t | mentes |

2. A következő évben a kontingensek 10 %-kal növekednek.

3. Üdítőitalok

- a Közösség a 22021000 (víz, ideértve az ásványvizet és a szénsavas vizet is, cukor vagy más édesítőanyag hozzáadásával vagy ízesítve) és azex22029010 (más, cukrot tartalmazó italok) KN-kód alá sorolt árukra éves vámmentes kontingenst nyit meg a Svájci Államszövetség számára a következő mennyiségre vonatkozóan: 75 millió l,

- ezen a meghatározott kontingensen felül a behozatali vám 9,1 %,

- a következő években, ha a kontingenst felhasználták, az évente 10 %-kal nő. Ha a kontingenst nem használták fel, az első bekezdésben említett üdítőitalokra ismét szabadkereskedelmi megállapodás vonatkozik.

IV. A származási szabályokat illetően a Svájc–EK szabadkereskedelmi megállapodás 3. jegyzőkönyvének rendelkezéseit kell alkalmazni.

B. Svájc levele

Brüsszel, 2000. március 17.

Uram!

Megtiszteltetés számomra, hogy igazolhatom mai levelének kézhezvételét, amely a következőképpen szól:

"Megtiszteltetés számomra, hogy megerősíthetem: az Európai Közösség egyetért azon e levélhez csatolt "Kölcsönösen elfogadott jegyzőkönyv"-vel, mely a Közösség és a Svájci Államszövetség által azon feldolgozott mezőgazdasági termékekre, amelyek közül néhány az 1972-es szabadkereskedelmi megállapodás 2. jegyzőkönyve alá tartozik, külön-külön alkalmazott behozatali intézkedések számos változtatásáról szól. Ezekre a változtatásokra a 2. jegyzőkönyv hamarosan megkezdődő, átfogó felülvizsgálatát megelőzően kerül sor.

Lekötelezne, ha megerősítené azt, hogy a Svájci Államszövetség Kormánya egyetért az ebben a levélben foglaltakkal."

Megtiszteltetés számomra, hogy megerősíthetem: Kormányom egyetért az Ön levelében foglaltakkal, valamint a módosítások hatálybalépésének javasolt időpontjával.

Kérem, Uram, fogadja megkülönböztetett nagyrabecsülésem kifejezését.

A Svájci Államszövetség Kormánya részéről

+++++ TIFF +++++

--------------------------------------------------